Kongeparken

Kongeparken er en fornøyelsespark ved Ålgård i Gjesdal kommune. Kongeparken er Rogalands største turistattraksjon og den største fornøyelsesparken på Vestlandet. Parken har fått flere internasjonale utmerkelser, blant annet for god service, og vant i 2012 en pris som verdens beste nye attraksjon med begrenset budsjett, og i 2015 pris for verdens beste attraksjonsområde i fornøyelsespark med begrenset budsjett.

Historie 

Kongeparken ble åpnet av Gabriel Ålgård 16. mai 1986 og var ment til å være en friluftspark med uteaktiviteter som fugletitting, BMX, rulleskøyting, gocart, konserter, spillehaller og golfbaner. Parken kostet ca 220 millioner kroner å ferdigstille. Besøkstallet det første året steg til over , men i juli 1986 gikk parken konkurs. SR-bank var den største kreditoren og drev parken videre. Per Edvardsen og Per Aarnes kjøpte parken gjennom Park Holding AS for 19 millioner i 1990. I november 1991 gikk driftsselskapet Kongeparken AS konkurs. Eierselskapet Park Holding, som Edvardsen senere drev alene, overtok driften. Parken gikk igjen konkurs og ble igjen overtatt av SR-Bank som drev parken frem til familien Lund kjøpte Kongeparken 2. februar 1997 for ca åtte millioner kroner. I tillegg til å drive Kongeparken driver familien også Lunds Tivoli, Norges eldste tivoli.

Om parken
Kongeparken er en av Norges fem store fornøyelsesparker og Rogalands største turistattraksjon. 2014 åpnet kongeparken et nytt område i parken, kalt Gråtassland. Kongeparken har investert rundt 50 millioner kroner i Gråtassland i en femårsperiode.

I 2013 ble «Fossen» introdusert i parken, den største enkeltinvesteringen siden åpningen i 1986.

Kongeparken er en temapark mest rettet mot familier, og spesielt barn mellom 3 og 12 år. 

Hvert år arrangeres et av Norges største russetreff i parken, Landstreffet i Stavanger, med rundt  russ til stede.

I 1999 ble SvalbardEkspressen, en 207 meter lang berg-og-dal-bane, åpnet. Den ble bygget av Vekoma og var ved åpningen Norges eneste tematiserte berg-og-dal-bane.

I 2008 åpnet parken en ny berg-og-dal-bane kalt «Bukkerittet». Den var konstruert av Reverchon, og er en såkalt Spinning Wild Mouse, hvor gondolene snurrer rundt sin egen akse. Banen har en maksfart på nesten 70 km/t, og på det meste utsettes gjestene for 2,5 G under turen. Banen er bygget inn i et stort slott som skal være tematisert som Bamsekongens hjem.

I 2011 var Barnas Brannstasjon årets nyhet, denne opplevelsen ble kåret til beste nye attraksjon i verden under Thea-awards i Los Angeles. Her lærer barna om brannsikkerhet, får kjøre brannbil og prøve seg på å slukke brann.

I 2014 flyttet Den lille traktoren Gråtass til Kongeparken, og området Gråtassland åpnet 7. juni 2014. Området gikk tidligere under navnet Barnas Gård, og det ble relativt kraftig ombygd og fikk tre nye aktiviteter, og landhandelen (en butikk) som selger Gråtass-produkter

I 2015 ble Gråtassland utbygget med en ny attraksjon, Turboknallerten, som er unik i verden ble bygget av Technical Park. Det ble i 2015 også bygget ny garderobe til de ansatte.

Jul i Kongeparken

Jul i Kongeparken har vært åpent siden 1997, og fram til 2011 gikk juleparken under navnet «Julenissens hemmelige verden». I november og desember hvert år holder Kongeparken åpent med jul som tema. Cirka en tredjedel av parken benyttes, og attraksjonene er lagt om til juletema, blant annet flere juleverksteder, akebakke og skøytebane. I tillegg er det tradisjonelle aktiviteter som skuespill, julesang, juletregang, fyrverkeri og møte med julenissen.

Under jul i Kongeparken blir det brukt over én million julelys, flere lastebiler med høyballer, og stor lastebil med kakemann som gjesten kan pynte.

De fleste av aktivitetene som finnes i Kongeparkens sommersesong er ikke tilgjengelige under Jul i Kongeparken. Under Jul i Kongeparken opereres det med et gitt antall billetter per dag, disse må normalt forhåndsbetales.

Spøkelsesnatt 
Spøkelsesnatt blir avholdt et par dager i året i høstferien. Det kreves egen billett for Spøkelsesnatt.

Attraksjoner før og nå

Priser 
Årets Nyhet 2019, Stupet. Nominert til 4 priser på Brass Ring Awards. De ulike nominasjonene er Beste Sosiale Medierkampanje, Beste Digitale Markedskampanje, Beste Reklamefilm og Beste Radioreklame. Vinner av beste TV spott og Sølvmikken for beste radiospott.

Gråtassland ble i 2015 kåret til verdens beste nye fornøyelsespark-område av THEA-awards (fornøyelsesparkenes Oscar). Landhandelen i Gråtassland mottok i 2014 Brass Ring Awards for beste tematiserte park-butikk  Barnas Brannstasjon kåret til Verdens Beste nye attraksjon i THEA-awards (fornøyelsesparkenes Oscar) i 2012.

Kongeparken og Håkon Lund mottok Norrønaprisen i 2014

Utdelt Gjesdal Profilen i 2011 for å ha utviklet Rogalands største turistattraksjon

Kongeparken hadde i 2010  besøkende og var den mest besøkte turistattraksjon i Rogaland. I 2005 fikk parken Rogalands Reiselivspris.

Besøkshistorikk 
 1986:  gjester
 1997:  gjester
 2009:  gjester
 2010:  gjester
 2011:  gjester
 2012:  gjester
 2013:  gjester
 2014:  gjester
 2015:  gjester
 2016:  gjester
 2017:  gjester
 2018:  gjester
 2019:  gjester
 2020:  gjester
 2021:  gjester

Referanser

Eksterne lenker 
 

Severdigheter i Rogaland
Kultur i Gjesdal
Fornøyelsesparker i Norge
Byggverk i Gjesdal
Etableringer i 1986
Næringsliv i Gjesdal